28/08/2019 | Administración LocalMunicipal
Neda
Publicación do plan económico financeiro

O día 22 de xullo de 2019 o Pleno desta Corporación aprobou o Plan Económico Financeiro do Concello de Neda para o período 2019-2020. Este plan estivo exposto ao público durante un prazo de 15 días dende a súa publicación no BOP nº 142 do día 30 de xullo de 2019. Unha vez rematado este prazo de exposición pública, e en cumprimento do disposto nos artigos 23.4 da Lei Orgánica 2/2012, e 26 do Real Decreto Lexislativo 1463/2007, publícase no BOP a efectos exclusivamente informativos. Os documentos anexos a este plan estarán a dispor do público, a efectos informativos, ata a finalización da súa vixencia. PLAN ECONÓMICO FINANCEIRO DO CONCELLO DE NEDA PARA O PERÍODO 2019/2020 I. INTRODUCCIÓN O artigo 3 da Lei Orgánica 2/2012 regula, con carácter xeral, o principio de estabilidade orzamentaria, e ven a establecer que “a elaboración, aprobación e execución dos Orzamentos que afecten aos gastos ou ingresos dos distintos suxeitos comprendidos no ámbito de aplicación desta Lei realizarase nun marco de estabilidade orzamentaria, coherente coa normativa europea”. E defínese a estabilidade orzamentaria das Administracións Públicas como a situación de equilibrio ou superávit estructural. O artigo 11 desta norma, ven a instrumentar tal principio de estabilidade orzamentaria ao fixar que tanto a elaboración, como a aprobación e a execución dos Orzamentos e demáis actuacións que afecten aos gastos ou ingresos das Administracións Públicas someteranse ao principio de estabilidade orzamentaria. E o artigo 12 adicado á regra de gasto, fixa cómo a variación do gasto computable das Corporacións Locais non poderá superar a taxa de referencia do crecemento do PIB de medio prazo da economía española. Non obstante, cando exista un desequilibrio estructural nas contas públicas ou unha débeda pública superior ao obxectivo establecido, o crecemento do gasto público computable axustarase á senda establecida nos repectivos plans económico-financeiros e de reequilibrio previstos nos artigos 21 e 22 da LOEPSF. Así, o artigo 21 da Lei Orgánica 2/2012, modificado pola Lei Orgánica 9/2013, de 20 de decembro, de control da débeda comercial no sector público, indica que en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumplidora formulará un plan económico-financeiro que permita no ano en curso e no seguinte o cumprimento dos obxectivos ou da regra de gasto, co contido e alcance previstos neste artigo. En base ao disposto no artigo 12 da LOEPSF, nos seus apartados 2 e 3, relativos á definición de gasto computable e á competencia do Ministerio de Economía e Competitividade para calcular a taxa de referencia do crecemento do PIB de medio prazo para a economía española, de acordo coa metodoloxía empregada pola Comisión Europea en aplicación da súa normativa, tal taxa será obxecto de publicación e será a referencia a ter en conta polas Corporacións Locais na elaboración dos seus respectivos orzamentos. Non obstante, cando exista un desequilibrio estructural nas contas públicas ou unha débeda superior ao obxectivo establecido, o crecemento do gasto computable axustarase á senda establecida nos respectivos plans económico-financeiros e de reequilibrio previstos nos artigos 21 e 22 da LOEPSF. Do mesmo xeito, hai que ter presente a obrigatoriedade de cumprir co principio de sostenibilidade financeira, entendido como a capacidade para financiar compromisos de gastos presentes e futuros dentro dos límites de déficit, débeda pública e morosidade da débeda comercial, de conformidad eco establecido na normativa de morosidade das operación comerciais e na normativa europea. En cumprimento do disposto no artigo 191.3 do Texto refundido da lei reguladora das facendas locais e no artigo 90 do RD 500/1990 que desenvolve a anterior en materia de orzamentos aprobouse a liquidación do Orzamento de Neda correspondente ao exercicio 2018 mediante acordo da Xunta de Goberno Local celebrada o día 28 de xaneiro de 2019, acompañada dos preceptivos informes da Intervención, poñéndose de manifesto o incumprimento por parte do concello da regra de gasto, pero atopándose tamén unha situación de estabilidade orzamentaria. Así, tales informes, viñan a poñer de manifesto o seguinte: - O concello de Neda cumpre co límite da débeda, - O concello de Neda cumpre co obxectivo de estabilidade orzamentaria, e de feito presenta un superávit por importe de 364.113,92€; - O concello de Neda incumpre o límite da regra de gasto nun importe de 358.844,97€. Isto tendo en conta os axustes feitos pola intervención municipal, e o dato que consta na plataforma do Ministerio con ocasión do envío da liquidación 2018, e que fan que o límite do gasto computable se situara finalmente, para o exercicio 2018, en 2.844.680,98€. Agora ben, isto fará tamén que o dato de partida a efectos de determinar o gasto computable para 2019 se sitúe en 3.203.525,95€. Así, estos son os datos que ao respecto mostra a Oficina Virtual de Entidades Locales en relación aos datos da liquidación do exercicio 2018: En consecuencia, e ante tal incumprimento, a aplicación da Lei Orgánica 2/2012, de Estabilidade Orzamentaria e Sostenibilidade Financeira fíxose necesario a elaboración dun plan económico financeiro que lle permitira ao concello recuperar a situación de equilibrio, a 31 de decembro de 2019 e de 2020; é dicir, no momento de efectuar a liquidación de tales orzamentos, xa que de conformidade co establecido no artigo 21 da LOEPSF o PEF deberá conter medidas para o ano en curso (2019) e para o seguinte (2020). Por último, cómpre lembrar que con ocasión da aprobación do Orzamento do exercicio 2019 (o orzamento prorrogado do exercicio 2018) este concello cumpría co obxectivo de estabilidade orzamentaria e co límite de débeda. En relación á análise do cumprimento da regra de gasto con ocasión do Orzamento do exercicio actual (o prorrogado do ano anterior), cómpre ter en conta que tras a modificación da Orde HAP/2105/2012, de 1 de outubro, pola que se desenvolven as obrigas de suministro de información previstas na Lei orgánica 2/2012, de 27 de abril, de estabilidade orzamentaria e sostenibilidade financeira mediante Orde HPA/2082/2014, de 7 de novembro, concretamente a modificación dos artigos 15.3 c) e 16.4, supoñen que xa non é preceptivo o informe do interventor local sobre o cumprimento da regra de gasto en fase de elaboración do orzamento, estando só previsto como informe en fase de liquidación do orzamento. Trimestralmente deberá facerse unha valoración estimativa do cumprimento da regra de gasto ao peche do exercicio. Cómpre ter en conta que cando xa estaba preparado o expediente do PEF veu a recaer a sentenza relativa ao litixio que o concello tiña coa entidade financeira BBVA Argentaria, S. A., como consecuencia do derivado asociado ao préstamo concertado con esta entidade en 2018. Isto supuxo que o concello vai cancelar a débeda pendente a día de hoxe con tal entidade, e cifrada en 290.903,89€. Para isto tramitouse a correspondente modificación orzamentaria e de ahí que agora se reformule o PEF para o período 2019-2020 a fin de que se inclúa xa esta operación. I. OBXECTIVOS Os obxectivos que se pretenden obter co presente Plan Económico Financeiro son que o Concello de Neda cumpra con todas as magnitudes económico financeiras que permitan valorar positivamente a situación económica da Corporación, e que se enumeran a continuación: - Aforro Neto Positivo - Remanente de Tesourería Positivo - Resultado Orzamentario Positivo - Nivel de Endebedamento por debaixo dos límites marcados legalmente para cada exercicio - Estabilidade Orzamentaria en situación de Superávit ou de Capacidade de Financiamento - Cumprimento da Regra de Gasto Para lograr isto é necesario pois a elaboración do presente Plan, que se estructurará nas seguintes fases, seguindo o esquema establecido polo Ministerio de Facenda e Administracións Públicas.1ª Fase: Causas, diagnóstico e previsión temporal A dita fase consiste en realizar unha análise das magnitudes descritas e outras que se consideren pertinentes para detectar cal é o motivo do incumprimento das Regras Fiscais de conformidade co previsto na LOEFSF.2º Fase: Medidas: descrición, contificación e calendario Esta fase consiste en determinar as estratexias de actuación e as medidas a adoptar. Propóñense as principais medidas que se pretenden levar a cabo para corrixir a situación contificando o efecto que as ditas medidas terán sobre a economía da entidade. Sinálanse os obxectivos a lograr coa aplicación do Plan en relación coa Capacidade/Necesidade de Financiamento, Límite de Gasto e Nivel de Débeda.3ª Fase: Conclusión e obxectivo Isto é, téñense que levar á práctica as medidas propostas e desenvolvidas na fase anterior conforme ao calendario de actuación que se aprobe.4ª Fase: Control e seguimento do Plan O control será realizado polo órgano de tutela financeira a través dos informes de intervención trimestrais, semestrais ou anuais (de aprobación do Orzamento, Liquidación do Orzamento, Obrigas Trimestrais, etc) nos que se poña de manifesto seestán a cumprirse os obxectivos marcados no propio Plan. II. CONTIDO E TRAMITACIÓN Segundo o establecido no artigo 21 da LOEPSF, o Plan Económico Financeiro conterá, como mínimo, a seguinte información: a) As causas do incumprimento do obxectivo establecido, ou no seu caso, do incumprimento da regra de gasto e da estabilidade orzamentaria. b) As previsións tendenciais de ingresos ou gastos, baixo o suposto de que non se producen cambios nas políticas fiscais e de gastos. c) A descrición, cuantificación e calendario de aplicación das medidas incluídas no plan, sinalando as partidas orzamentarias ou rexistros extraorzamentarios nos que se contabilizarán. d) As previsións das variables económicas e orzamentarias das que parte o plan, así como os supostos sobre os que se basan estas previsións, de conformidade co previsto no informe a que fai referencia o apartado 5 do artigo 15. e) Unha análise de sensibilidade considerando escenarios económicos alternativos. Terase en conta igualmente o establecido no artigo 116. bis da Lei 7/1985, do 2 de abril, reguladora das Bases do Réximen Local, na súa redacción dada pola Lei 27/2013, o cal sinala como medidas adiccionais ás anteriores: a) A supresión de competencias que exerza a entidade local que sexan distintas das propias e das exercidas por delegación. b) Xestión integrada ou coordinada dos servizos obrigatorios que presta a Entidade Local para reducir os seus custos. c) Incremento de ingresos para financiar os servizos obrigatorios que presta a Entidade Local. d) Racionalización administrativa. e) Supresión de entidades de ámbito territorial inferior ao municipio que, no exercicio orzamentario inmediato anterior, incumplan co obxectivo de estabilidade orzamentaria ou co obxectivo de débeda pública, ou que o período medio de pago a proveedores supere en máis de trinta días o prazo máximo previsto na normativa de morosidade. f) Unha proposta de fusión cun municipio colindante da mesma provincia. En canto á tramitación terase en conta a aplicación do seguinte calendario: a) Presentación do Plan Económico Financeiro ante o Pleno municipal no prazo máximo dun mes dende que se constate o incumprimento. b) Aprobación polo Pleno municipal no prazo máximo de dous meses dende a súa presentación. c) A posta en marcha do plan non poderá exceder de tres meses dende a súa presentación. d) Remisión do Plan á Comunidade Autónoma así como a Comisión Nacional de Administración Local para o seu coñecemento. e) Publicación do Plan do mesmo xeito que se establece na lei para os orzamentos da entidade. Neste caso, trátase de intentar que o Plan sexa sometido a aprobación plenaria canto antes a fin de que poida poñerse en marcha, en todo caso, na segunda metade do ano. E isto por canto que, aínda que resulta un pouco axustado, non foi posible levar a cabo antes a súa aprobación, ao estar tamén a espera de que se abrira a plataforma do Ministerio para o envío da liquidación do exercicio 2018, xa que tales datos introducidos téñense que volcar logo automáticamente á plataforma de envío do PEF. III. SITUACIÓN ACTUAL A liquidación do orzamento 2018, proporciona as seguintes magnitudes: A. REMANENTE DE TESOURERÍA PARA GASTOS XERAIS: 1.298.973,45 B. RESULTADO ORZAMENTARIO AXUSTADO:531.482,53 C. ESTABILIDADE ORZAMENTARIA:364.113,92 D. AFORRO NETO A 31/12/2018: 675.537,74 (701.736,93 se descontamos as obrigas financiadas con remanente de tesourería para gastos xerais) E. PORCENTAXE DÉBEDA VIVA SOBRE INGRESOS CORRENTES: 14,23% F. PERÍODO MEDIO DE PAGO A 31/12/2018: 0,93 En consecuencia, e á vista dos datos anteriores, resulta que o Concello cumpre con todos os apartados do principio de sostenibilidade financeira, salvo o relativo á regra de gasto. IV. PRIMEIRA FASE: CAUSAS, DISGNÓSTICO E PREVISIÓN TEMPORAL A causa do incumprimento da regra de gasto que resultou na liquidación do exercicio 2018 (e que motiva a obriga de elaborar este PEF) é consecuencia do aumento do gasto non financeiro respecto ao exercicio anterior, e de que finalmente obtívose unha cifra de gastos financiados con fondos finalistas un pouco inferior á prevista. Toda vez que a execución alcanzada no exercicio 2017 é o que marca a cifra do gasto computable que sirve de base para aplicar a taxa de referencia aprobada para 2018, Así, é o gasto executado no exercicio anterior o que, ao aplicarlle a taxa de variación prevista polo Goberno, determina o límite de gasto para o ano seguinte. E entón resultou que no ano 2018 e aínda que os ingresos foron máis que suficientes para dar cobertura ao gasto executado (de feito liquidáronse moitos máis ingresos que no exercicio anterior), tal gasto superou o límite previsto en aplicación da regra de gasto, por canto que as taxas de variación previstas son bastante baixas. As cifras de obrigas recoñecidas nos exercicios 2017 e 2018 son as seguintes: Como pode verse o capítulo que máis acusou o incremento de gasto, en términos globais, foi o 2 de gastos correntes, seguido polo capítulo 6 de investimentos reais. En términos relativos de porcentaxe o maior incremento prodúxose no capítulo 6 de investimentos. Básicamente tratouse de levar a cabo aqueles gastos necesarios para un normal funcionamento dos servizos públicos e de atender as necesidades veciñais. De ahí aumentos en servizos básicos ou en servizos sociais (o servizo de axuda a domicilio). V. MEDIDAS A ADOPTAR PARA CORREXIR A SITUACIÓN Tendo en conta a causa do incumprimento da regra de gasto derivado da liquidación do exercicio 2018, e considerando o dato das magnitudes expostas no apartado anterior, cómpre sinalar que non se observa ningún problema estructural no gasto desta entidade que de lugar á necesidade de adoptar algunha das medidas extraordinarias de contención do gasto ou incremento de ingresos, xa que a adopción de tales medidas abocaría a unha liquidación dos orzamentos de 2019 e 2020 cun maior remanente líquido de tesourería positivo e isto suporía entón, unha ineficiencia no uso dos fondos públicos. Mediante a aprobación do presente plan adquírese o compromiso de non incurmprir a regra de gasto nos exercicios 2019 e 2020, executando tales orzamentos por debaixo do límite máximo previsto no Anexo I deste plan Por outra banda, durante a fase de elaboración do contido e tramitación deste plan, tívose coñecemento da sentenza nº 42/19 ditada polo Xulgado de Primeira Instancia nº 8 de A Coruña, no que en relación ao litixio que este concello tiña plantexado coa entidade financeira BBVA, prestamista da única operación de préstamo con entidade financeira vixente, declarou a nulidade do contrato de préstamo de 20 de maio de 2018 (o contrato asinado entre o concello e a entidade BBVA Argentaria, S. A. actualmente); debendo as partes restituirse os pagos derivados do dito contrato. Dende a entidade financeira informouse da non intención de recurrir a sentenza, de xeito tal que o día 12/04/2019 presentouse escrito no concello en relación ás cifras que plantexaba a entidade financeira para así cumprir o disposto na sentenza. Tras a tramitación do correspondente expediente de modificación orzamentaria, o concello procedeu a liquidar tal operación de préstamo, o cal se produxo o día 11 de xuño de 2019. Consecuencia de todo isto tivo que reformularse a previsión contida no PEF para o período 2019-2020, e de ahí que aínda sexa agora cando se presenta para a súa aprobación, unha vez feitas as modificacións oportunas no primeiro documento preparado. VI. PREVISIÓNS TENDENCIAIS DE INGRESOS E GASTOS No anexo I deste Plan contémplanse as previsións tendenciais de ingresos e gastos, baixo a premisa do incremento do gasto computable nas porcentaxes permitidos polo Acordo do Consello de Ministros para os exercicios 2019 e 20250 (2,7% e 2,8%, respectivamente); e polo que se refire aos ingresos, mantendo unha posición conservadora, prevese que o nivel de ingresos esté nuns valores próximos ao alcanzado na execución 2018, considerando algún pequeno incremento, e mantendo o mesmo nivel de estimación de dereitos correntes para os dous anos aos que se refire o PEF. Ante a falta de máis información a día de hoxe, óptase por minorar os ingresos previstos en 2020 por transferencias de capital. En relación ao nivel da débeda municipal, tómanse os datos tendo en conta o xa manifestado anteriormente, no sendo de que dende o día 11 de xuño de 2019, este concello xa non ten pendente de devolución préstamo algún con entidade financeira. A única débeda pendente de devolución é a derivadas das liquidacións negativas que resultaron en anos anteriores de liquidacións definitivas da PTE, e os préstamos PAI concertados coa Deputación Provincial. Polo que se refire á débeda comercial e ao período medio de pago, téñense en conta os datos a data de 31/12/2018 pero tamén a data de 31/03/2019, por seres a última calculada e informada na plataforma do Ministerio. VII. ANÁLISIS DE SENSIBILIDADE CONSIDERANDO ESCENARIOS ECONÓMICOS ALTERNATIVOS Tendo en conta o disposto nos apartados anteriores, non é necesario contemplar escenarios alternativos, quedando garantizada a sosteniblidade orzamentaria de conformidade co previsto neste plan. VIII. CONTROL E SEGUIMENTO DO PLAN O control e seguimento do Plan será realizado polo órgano de tutela financeira da Xunta de Galicia, a través dos informes de intervención trimestrais, semestrais ou anuais (de aprobación de orzamentos, de liquidación de orzamentos, obrigas trimestrais de remisión de información económico-orzamentaria, etc) nos que se poña de manifesto si están a cumprirse os obxectivos marcados no propio Plan. IX. CONCLUSIÓNS O presente plan económico-financeiro é de obrigada elaboración e aprobación como consecuencia do incumprimento da regra de gasto constatado na liquidación do orzamento do exercicio 2018. Analizada entón a situación económica desta Entidade derivada da liquidación 2018, o concello de Neda presenta entón un Plan Económico Financeiro que se limite a correxir o desaxuste na regra de gasto, considerando que o resto das magnitudes relevantes cúmprense, como se expuxo anteriormente, tal e como se mosta nos anexos a este plan; mostrando así unha situación da entidade local saneada e sostible. Mediante a aprobación do presente plan, adquírese o compromiso de non incumprir a regra de gasto nos exercicios 2019 e 2020, executando gasto por debaixo do límite máximo previsto no anexo a este Plan. Consecuencia do anterior, e dando cumprimento ao previsto no artigo 21 da LOEPSF, esta alcaldía formula o presente plan económico-financeiro para a súa aprobación polo Pleno. Vila de Neda, 22 de agosto de 2019 O alcalde Asdo. Ángel Vilariño Saavedra ANEXO I: EVOLUCIÓN TENDENCIAL INGRESOS-GASTOS